PRITARTA

Tauragės rajono savivaldybės tarybos

2020 m. d. sprendimu Nr.

TAURAGĖS R. SKAUDVILĖS GIMNAZIJA

(švietimo įstaigos pavadinimas)

NERIJUS JOCYS

(švietimo įstaigos vadovo vardas ir pavardė)

**METŲ VEIKLOS ATASKAITA**

2020 – – Nr.

(data)

SKAUDVILĖ

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tauragės r. Skaudvilės gimnazija yra savivaldybės biudžetinė įstaiga, kodas 290469280, adresas: Mokyklos skg. 4, Skaudvilė, LT-73423 Tauragės r. sav., el. paštas – mokykla@ skaudvile,taurage.lm.lt, internetinė svetainė <http://www.skaudviles.taurage.lm.lt>, tel. (8 446) 58 183.Skaudvilės gimnazijoje mokosi 438 mokiniai: 1 – 4 klasėse mokosi 119 mokinių; 5 – 8 klasėse mokosi 107 mokiniai; I – II gimnazijos klasėse mokosi 51 mokinys; III –  IV gimnazijos klasėse mokosi 61 mokinys; priešmokyklinėse grupėse – 25 vaikai; ikimokyklinėse  grupėse – 75 vaikai. Yra 16 klasių, 2 priešmokyklinės  ir 4 ikimokyklinių grupių komplektai. Gimnazijoje dirba 47 pedagogai.  Pagal kvalifikacinę kategoriją gimnazijoje dirba: 1 mokytojas – ekspertas, 26 mokytojai metodininkai, 15 vyresniųjų mokytojų, 5 mokytojų/auklėtojų. Amžiaus vidurkis 49  metai. Pedagoginio stažo vidurkis – 24,6  metai. Gimnazijoje dirba trys vadovai: direktorius ir dvi direktoriaus pavaduotojos ugdymui, pagalbos mokiniui specialistai: socialinis pedagogas, spec. pedagogas ir logopedas. Gimnazija turi du mokyklinius autobusus, kuriais paveža mokinius į mokyklą ir namo.Parengtas ir patvirtintas Skaudvilės gimnazijos 2014 - 2019 m. strateginis planas (Direktoriaus įsak. 2014-10-27 Nr. V-252). Numatytas veiklos prioritetas - ugdyti veržlų ir savarankišką žmogų, atsakingai ir solidariai kuriantį savo, Lietuvos ir Pasaulio ateitį.Siekiant Valstybės švietimo strategijos 2013-2022 m. tikslo - **Pasiekti tokį pedagoginių bendruomenių lygį, kai jų daugumą sudaro apmąstantys, nuolat tobulėjantys ir rezultatyviai dirbantys profesionalūs mokytojai. Įdiegti duomenų analize ir įsivertinimu grįstą švietimo kokybės kultūrą, užtikrinančią savivaldos, socialinės partnerystės ir vadovų lyderystės darną**, ir gimnazijos Strateginio plano I tikslo „**Ugdymo kokybės gerinimas, bendravimo ir bendradarbiavimo įvairiais lygmenimis stiprinimas**“ 2019 m. įgyvendinant veiklas gimnazija pasiekė tokius rezultatus:

|  |
| --- |
| 100 proc. mokinių įgijo pradinį išsilavinimą.  |
| 100 proc. mokinių baigė pagrindinio ugdymo programos I dalį. |
| 100 proc. mokinių įgijo pagrindinį išsilavinimą.  |
| 100 proc. mokinių įgijo vidurinį išsilavinimą.  |
| 100 proc. metinis mokinių pažangumas. |
| 63 proc. metinė mokymosi kokybė. |
| 0 proc. kursą kartojančių mokinių. |
| NMPP rezultatai aukštesni už šalies vidurkį. |
| 94,7 proc. išlaikomi brandos egzaminai. |
| Pagrindinio pasiekimų lietuvių k. ir matematikos vidurkiai aukštesni už šalies vidurkį. |
| 12 proc. gerėjantis lankomumas. |
| Bendras mokinių metinis pažymių vidurkis yra aukštesnis už 8. |
| Vidutiniškai pedagogai dalyvavo kvalifikacijos kėlimo kursuose ne mažiau nei 5 dienas per metus. |

Siekiant įgyvendinti Skaudvilės gimnazijos Strateginio plano 2014-2019 m. **II tikslą - Šiuolaikiškos (saugios ir sveikos) ugdymo(si) aplinkos kūrimas,** per 2019 m. dalyvautaprogramose „Zipio draugai“, „Obuolio draugai“, „Įveikiame kartu“, „Gyvai“ ir kt., parengtas ir įgyvendintas mokinių smurto, patyčių, žalingų įpročių prevencijos planas, suorganizuoti renginiai, akcijos, susitikimai, atlikti tyrimai apie ikimokyklinio, priešmokyklinių ugdymo grupių, pirmos ir penktos klasės mokinių adaptacinį laikotarpį, ištirtas mikroklimatas.Siekiant įgyvendinti Skaudvilės gimnazijos Strateginio plano 2014-2019 m. **III tikslą - Šiuolaikinis požiūris į ugdymo procesą ir jo kaitą, kultūros plėtojimas,** per 2019 metus:

|  |
| --- |
| Išanalizuoti mokinių pasiekimai ir pažanga (2 k. per metus). |
| Vyko visų klasių valandėlės ir tėvų susirinkimai.  |
| Vykdomas sistemingas mokyklos kabinetų, bendrųjų erdvių gerinimas.  |
| Diegiami alternatyvūs mokymo būdai ir erdvės. |

 Parengtas ir patvirtintas Skaudvilės gimnazijos 2019 m. metinis veiklos planas (Direktoriaus įsak. **2019 s**ausio 3 d. Nr. V-1). 2019 metų veiklos planu buvo siekiama įgyvendinti strateginį tikslą – gerinti ugdymo kokybę. Į įstaigos valdymą įtraukiamos savivaldos institucijos. Metinis gimnazijos planas sudaromas išanalizavus gimnazijos Veiklos įsivertinimo (VĮ) medžiagą. Pagrindinį darbą atlieka VĮ grupės nariai. Informacijai rinkti pasitelkiami visi pedagogai, mokiniai, tėvai. Paskutiniaisiais metais apklausos atliekamos per IQESONLINE. Darbo grupės parengia išvadas, jas pristato bendruomenei. Visa gimnazijos bendruomenė planuoja veiklą.Siekiant 2019 metų veiklos tikslo - **Asmenybės ūgtis: individualias galimybes atitinkantys ugdymo(si) pasiekimai ir pažanga –** gimnazijoje matuojami mokinių pasiekimai ir pažanga.2019 metais įgyvendindama veiklas gimnazija pasiekė tokius rezultatus: sėkmingai laikyti (išlaikymas 100 proc.) informacinių technologijų, biologijos, fizikos, geografijos, chemijos valstybiniai brandos egzaminai;81 proc. mokinių įstojo į valstybės finansuojamas vietas;47 proc. mokinių studijuoja aukštosiose mokyklose;86-100 įvertinimus VBE gavo 18 mokinių, vienas „šimtukas“ iš anglų k., 3 – iš informacinių technologijų, 2 „šimtukai“ iš matematikos.Metinis pažymių vidurkis 8,55, pažangumas 100 proc., kokybė – 63.11 mokinių gavo rajono Pažangos premijas (mokosi vien dešimtukais), 1 mokinei skirta premija už didžiausią pažangą.Siekiant 2019 metų veiklos tikslo – **Raštingumo ugdymas per visų dalykų pamokas** – gimnazija užtikrina raštingumo ugdymą per visų dalykų pamokas. Mokytojai atkreipia mokinių dėmesį į kalbinės raiškos logiškumą, teiginių argumentavimą, nuoseklumą, skatina mokinius savarankiškai, rišliai ir taisyklingai reikšti mintis žodžiu ir raštu. Pedagogams sudarytos sąlygos kelti kvalifikaciją ir individualiai, išklausyti seminarai ir mokymai: „Ugdymo įrankiai skatinantys mokinių pažangos ūgtį ir raštingumą“ (5 mokytojai), „Kaip ugdyti pradinukų raštingumą: gramatikos pratimai 1 – 4 klasėse“ (6 mokytojai), „Mokinių raštingumo kompetencijos ugdymas“ (2 mokytojai), „Kiek yra svarbūs skaitymo ir rašymo gebėjimai mokantis visų dalykų“ (3 mokytojai), „Kalbos ir raštingumo ugdymas ikimokykliniame ir priešmokykliniame amžiuje“ (6 mokytojai/auklėtojai) ir kt. Nuolat vyko įvairios priemonės kultūros ir kalbos klausimais: „Užsienio kalbų savaitė“, „Šiaurės šalių bibliotekų savaitė“, „Lietuvių kalbos savaitė“, „Dailyraščio konkursas“, lietuvių k. „Kengūra“, „Mokyklinis diktantas“, „Nacionalinis diktantas“, renginys Juozo Tumo – Vaižganto metams paminėti, viktorina „Kai knygas draudė“, parodos skirtos „Žemaitijos metams“, „Vietovardžių metams“ paminėti, Vasario 16 - osios šventė, Kovo 11 - osios šventė.Pasinaudota Kultūros paso paslaugomis: [kūrybiniai literatūros tekstų skaitymo ir aktualizavimo užsiėmimai „Vaikų žemė“](https://kulturospasas.emokykla.lt/renginiai/renginys/2181), s[kaitymai ir kūrybinės dirbtuvės „Gamtos formų atspaudai“](https://kulturospasas.emokykla.lt/renginiai/renginys/231), [literatūrinis-edukacinis užsiėmimas „Laiškai pasauliui“](https://kulturospasas.emokykla.lt/renginiai/renginys/2690), „[Kūrybinio rašymo dirbtuvės](https://kulturospasas.emokykla.lt/renginiai/renginys/1738)“, [edukacija „Kuriame pasaką“](https://kulturospasas.emokykla.lt/renginiai/renginys/1603), „Kūrybinio rašymo pamoka muziejuje“.Siekiant 2019 metų veiklos tikslo – **Mokymosi aplinkos panaudojimas ugdymui –** kuriama funkcionali, moderni, patraukli savo turiniu, darbo metodais gimnazija. Siekiama užtikrinti, kad pamokos būtų organizuojamos panaudojant gimnazijos teritoriją (gimnazijos kiemas, skulptūrų parkas, aikštynas, žaidimų aikštelė, dauba, aikštelė prie kultūros namų, žalios zonos). Dalis pamokų organizuojama netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose). Populiariausi – Skaudvilės krašto muziejus, Skaudvilės nuotekų valymo įrenginiai, Skaudvilės priešgaisrinė gelbėjimo tarnyba, Skaudvilės Šv. Kryžiaus ir evangelikų liuteronų bažnyčios, Skaudvilės palaikomojo gydymo ir slaugos ligoninė, Skaudvilės miesto biblioteka, Gryblaukio miškas, Skaudvilės seniūnija, UAB „Ryšininkas“, kirpyklos, kavinės, parduotuvės ir kt. |

**II SKYRIUS**

**1. Pagrindiniai praėjusių metų veiklos rezultatai ir rodikliai**

|  |  |  |  |
| --- | --- | --- | --- |
| Metinės užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Tobulinti vaiko individualią pažangą (VIP)  | Aiški, vieninga vaiko individualios pažangos (VIP) matavimo tvarka, padėsianti mokiniams ir mokytojams planuoti pažangą ir siekti aukštesnių akademinių rezultatų.  | Iki 2019 m. birželio 28 d. patobulintas ir atnaujintas Skaudvilės gimnazijos vaiko individualios pažangos (VIP) aprašas. Bendras pažangumas sieks 8,25 | Patobulinta ir atnaujintas Skaudvilės gimnazijos ,,Mokinių pažangos ir pasiekimų vertinimo tvarka“. 2019 m. birželio 3d. Nr. V-165 Bendras pažangumas siekia 8,55 |
| 1.2. Saugios emocinės aplinkos užtikrinimas gimnazijoje: vertybių skatinimas, kūrimas, diegimas. | Sukurta saugi ir pozityvi aplinka mokinių ugdymui ir mokymuisi, pagerės mokinių elgesys, pagerės uniformų nešiojimas. | Iki 2019 m. birželio 28 d. parengtas mokinių elgesio fiksavimo tvarkos aprašas. Atsiras bendri susitarimai dėl vertybių gimnazijoje, kurie atsispindės planavimo dokumentuose, veikloje. 5 proc. pagerės uniformų nešiojimas. | Parengta mokinių elgesio skatinimo ir drausminimo sistema. 2019 m. birželio 5 d. V-173. Nuo 2019m. rugsėjo mėnesio atsirado bendri susitarimai dėl vertybių gimnazijoje. Atlikus uniformų nešiojimo kontrolę, 12 proc. pagerėjo uniformų nešiojimas.  |
| 1.3. Edukacinių erdvių plėtra | Pagerės vaikų užimtumas, ugdymo sąlygos. |  Iki 2019-12-31 įrengta ikimokyklinio ugdymo vaikų žaidimo aikštelė, sukurtos 2 edukacinės aplinkos gimnazijoje. Patenkinti vaikų ir tėvų poreikiai. | Įrengta ikimokyklinio ugdymo vaikų žaidimo aikštelė. Įkurtos 3 edukacinės erdvės gimnazijoje. |
| 1.4. Mokinių poreikių tenkinimas | Aiški mokinių poreikių tenkinimo tvarka, padėsianti mokiniams ir mokytojams kelti lūkesčius, tikslus, planuoti veiklas, individualizuoti ir diferencijuoti, tobulinti ugdymo procesą.  | Iki 2019 m. birželio 28 d. sukurtas mokinių poreikių tenkinimo aprašas. 60 proc. mokinių teigia, kad jų poreikiai gimnazijoje tenkinami gerai ir(ar) labai gerai.  | Sukurtas mokinių poreikių tenkinimo aprašas 2019 m. birželio 3 d. Nr. V-168. Atlikus papildomą apklausą 67 proc. mokinių teigia, kad jų poreikiai gimnazijoje tenkinami gerai ir(ar) labai gerai. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Etatinio mokytojų darbo apmokėjimo modulio pakeitimas. | Pagerėjo mokytojo veiklos reglamentavimas. Labiau užtikrintas apmokėjimas už pasiruošimą pamokoms ir veiką bendruomenei. |
| 3.2. Nupirkta maitinimo paslauga. Sutvarkyta maisto gaminimo aplinka atitinkant higienos reikalavimus. | Mokiniai gauna sveiką maistą pagamintą higienos reikalavimus atitinkančioje aplinkoje. |